COM7 วิ่งแรง 10% ทุบสถิติ “ออลไทม์ไฮ” ลุ้นกำไร Q1 โตแรง!
ราคาหุ้น COM7 วิ่งแรง 10% สูงสุดตั้งแต่เข้าตลาดฯ โบรกฯ มองแนวโน้มกำไร Q1 โตแรง!
ราคาหุ้น COM7 วิ่งแรง 10% สูงสุดตั้งแต่เข้าตลาดฯ โบรกฯ มองแนวโน้มกำไร Q1 โตแรง!
30 มี.ค. 2564

ผู้สื่อข่าวรายงานว่า ราคาหุ้น บริษัท คอมเซเว่น จำกัด (มหาชน) หรือ COM7 วันนี้ (30 มี.ค.2564) ณ เวลา 11.41 น. อยู่ที่ ระดับ 65.75  บาท ปรับตัวขึ้น 6 บาท หรือ 10.04% ด้วยมูลค่าการซื้อขาย 1.26 พันล้านบาท

ทั้งนี้ บล. ทิสโก้ แนะนำเป็น “ซื้อ” COM7 ด้วยมูลค่าเหมาะสม 66.25 บาท โดยมีปัจจัยบวกจาก 1) คาดผลประกอบการไตรมาส 1/2564 อยู่ที่ 483 ล้านบาท เติบโตเพิ่มขึ้น 68% จากงวดเดียวกันของปีก่อน โดยจากความต้องการสินค้าทั้ง Apple และอุปกรณ์คอมพิวเตอร์ที่สูงต่อเนื่อง 2) การเป็นผู้นำในตลาดค้าปลีกสินค้าไอทีที่จะเติบโตไปพร้อมกับการเปลี่ยนผ่านเทคโนโลยี 4G เป็น 5G ซึ่งจะสร้างความต้องการโทรศัพท์เคลื่อนที่รวมถึงสินค้าเกี่ยวเนื่องไปอีกอย่างน้อย 2 ปี